Pagpaslang kina Eileen Sarmenta at Allan Gomez

Ang pagpaslang (o pagpatay) kina Eileen Sarmenta at Allan Gomez ay isang kaso ng panggagahasa at pagpatay noong taong 1993 na kinasangkutan ng ilang tauhan ng pulisya at noo'y alkalde ng Calauan, Laguna na si Antonio Sanchez na nilitis at nahatulan sa krimen. Inakusa si Sanchez bilang utak sa likod ng pag-dukot kay Sarmenta at sa kaniyang kinakasamang si Gomez, at ang kasunod na panggagahasa at pagpatay kay Sarmenta at ang pagpapahirap at pagpatay kay Gomez. Kapuwang mga mag-aaral ng Unibersidad ng Pilipinas sa Los Baños (UPLB) ang mga biktima. 

Paghatol
Noong Marso 14, 1995, tinapos ni Hukom Harriet Demetriou ng Pasig ang 16 na buwang paglilitis sa pagpaslang kina Sarmenta at Gomez sa pamamagitan ng isang pagkatuklas na may sala sina Alkalde Antonio Sanchez at ilang mga tauhan (ilan lamang sa kanila ay mga pulisya) sa paggahasa at pagpatay kay Sarmenta at pagpatay sa kasintahan nito. Sa kaniyang 132-pahinang desisyon, inilarawan ni Demetriou ang krimen bilang isang krimeng buhat ng "isang balak na waring napisa mula sa impiyerno."[4]

Kasalukuyang nagsisilbi si Sanchez sa kaniyang pitong (7) mga termino ng reclusión perpetua (40 taon sa bawat termino) para sa krimen. Noong Enero 25, 1999, ipinagtibay ng Kataas-taasang Hukuman ng Pilipinas ang pasiya ng Panrehiyon na Hukuman sa Paglilitis. Noong Agosto 29, 1999, binigyan si Sanchez ng ikalawang habambuhay na pagkabilanggo ng Kataas-taasang Hukuman para naman sa ibang kaso. Kasama ang kaniyang pitong mga termino para sa pagpaslang kina Sarmenta at Gomez, gugugulin ni Sanchez ang kabuuang 360 taon sa bilangguan.[5]

Mga sanggunian

Mga panlabas na link
Martin Andanar on the Mayor Antonio Sanchez Case

Kategorya:Mga krimen sa Pilipinas
Kategorya:Mga kaso ng Kataas-taasang Hukuman ng Pilipinas
Kategorya:Mga paglilitis sa Pilipinas